กทม. หารือสถาบันสิ่งแวดล้อมไทย วางแผนพัฒนาแผนเศรษฐกิจสีเขียวชุมชนริมคลองฝั่งธนบุรีอย่างยั่งยืน
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลัประชุมร่วมกับสถาบันสิ่งแวดล้อมไทย ว่า วันนี้ได้พูดคุยกับนายวิจารย์ สิมาฉายา ผู้อำนวยการสถาบันสิ่งแวดล้อมไทย เพื่อหารือและร่วมพัฒนาแผนเศรษฐกิจสีเขียวชุมชนริมคลองฝั่งธนบุรีอย่างยั่งยืน ทั้งในแง่ของพื้นที่สีเขียวและวิถีชุมชน ซึ่งปัจจุบันพื้นที่ฝั่งธนมีการเปลี่ยนสภาพการใช้งาน จากพื้นที่เกษตรเป็นพื้นที่อยู่อาศัย พื้นที่คลองถูกเปลี่ยนจากเส้นทางสัญจรเป็นเส้นทางระบายน้ำ มีการทำประตูระบายน้ำทำให้ไม่สามารถเดินทางสัญจรได้ รวมถึงปัญหาน้ำเค็ม ที่ส่งผลต่อการปลูกพื้ขน้ำกร่อย ทำให้ต้องมาหาแนวทางในการรักษาคุณค่าของวิถีชีวิตดั้งเดิมให้สามารถอยู่ร่วมสภาพเมืองที่เปลี่ยนไปได้จากการพูดคุย กทม. วางแนวทางเร่งด่วนใน 2 เรื่องคือ การดูแลภาพร่วมทางกายภาพของพื้นที่เพื่อให้ชาวบ้านมีชีวิตที่ดีขึ้นและการดูแลชุมชน ส่งเสริมความเข้มแข็งทางอัตลักษณ์ รวมถึงเสริมสร้างเศรษฐกิจเพื่อให้ชุมชนสามารถอยู่รอดได้ด้านผู้อำนวยการสถาบันสิ่งแวดล้อมไทย กล่าวว่า โครงการเกี่ยวกับการพัฒนาคลอง  ชุมชนฝั่งธนบุรีได้รับการสนับสนุนงบประมาณจากกระทรวงการอุดมศึกษา วิทยาศาสตร์  วิจัยและนวัตกรรม ในการศึกษาวิถีชุมชนดั้งเดิม ทั้งในส่วนของสังคมและสิ่งแวดล้อม ผู้ว่าราชการกรุงเทพมหานคร กล่าวเพิ่มเติมว่า การดำเนินโครงการดั่งกล่าว สามารถตอบโจทย์ปัญหาเมือง พื้นที่สีเขียว เศรษฐกิจ BCG รวมถึงการคงไว้ซึ่งอัตลักษณ์ของชุมชน ซึ่งเมื่อทำให้ชุมชนเข้มแข็งจะส่งผลให้เมืองเข็มแข็งด้วย